b'\n_START_ARTICLE_\nUsapang kapayapaan sa Mindanao 2006\n_START_SECTION_\nKasaysayan\n_START_PARAGRAPH_\nAng usapang pangkapayapaan sa Mindanao ay nagumpisa noong 1976 nang ipahiwatig ng Moro National Liberation Front, sa pamumuno ni Nur Misuari, na handa silang makipagusap sa pamahalaan upang tapusin ang kanilang kilusan upang tumiwalag sa Pilipinas at magtayo ng sarili nilang bansa sa Mindanao. Ang kilusan ay nagumpisa noong 1968 pagkatapos ng Jabidah Massacre. Noong 1976, linagdaan ng pamahalaan ang Tripoli Agreement kung saan nangako ito na magpapatupad ng isang malayang rehiyon para sa mga Muslim sa Mindanao._NEWLINE_Noong 1981, itinatag ni Hashim Salamat ang MILF dahil gusto nilang ipagpilitan ang kasarinlang Moro._NEWLINE_Noong Enero 1987, pumayag ang MNLF na magtayo ng isang malayang rehiyon sa ilalim ng Pilipinas. Pumirma ang MNLF sa isang kasunduang pangkapayan noong 1996. Ayaw tanggapin ng MILF ang kasunduan at tinuloy nila ang himagsikan at sumapi sa kanila ang ilang pinuno ng MNLF na ayaw tumanggap ng malayang rehiyon._NEWLINE_Noong Hulyo 1997, pumirma ang MILF sa isang kasunduan na nagdedeklara ng tigil-putukan. Ngunit nasira ang ang kasunduang ito noong 2000 sa utos ni Pangulong Joseph Estrada. Tumawag ng jihad ang MILF, ngunit huminahon din ito nang mapagbintangan sila na kasama sila ng mga teroristang grupo na Abu Sayyaf at al Qaeda.'